РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 07
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 17.03.2021 г.

Днес, 17.03.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                       ЗАМЕСТНИК-ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Олга Керелска /online/
                                                                                              Огнян Дамянов 
                                                                                              Йордан Стоев /online/
                                                                                              Боян Новански 

От администрацията на ВСС присъстваха: Стефка Инджова – директор на дирекция „Управление на собствеността на съдебната власт, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

- Инвестиционна дейност

1.ОТНОСНО: Писмо от административния ръководител на Окръжен съд – Ямбол, с вх. № ВСС-11907/27.01.2021 г., относно осигуряване на средства за технически ВиК проект за канализационната система, отвеждаща дъждовната вода от покрива на съда.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

1.2. ПРИЕМА за необходимо и целесъобразно възлагането на услуга с предмет: „Изготвяне на технически проект за ремонт на канализационната система, отвеждаща дъждовната вода от покривното пространство на Окръжен съд – Ямбол“ и осигуряване на средства в размер на 1 000 лева с ДДС, като средствата се предвидят по § 51-00 „Основен ремонт на ДМА“, за сметка на „Неразпределения резерв за проектиране и основен ремонт на сгради“.
Мотиви: Към настоящия момент изградената канализационна система, която отвежда дъждовната вода от покривното пространство на Окръжен съд – Ямбол е свързана към шахтата на Административен съд – Ямбол. Тази шахта се намира между сградите на двете съдилища, в двор който се стопанисва от Окръжен съд – Ямбол. При интензивни валежи, дъждовната вода от покривното пространство на Окръжен съд – Ямбол препълва тази шахта и „връща“ водата, която наводнява сутерена на Административен съд – Ямбол, в който се намират архивното помещение на Административен съд – Ямбол (пълно в максимален обем), общите сервизни помещения (ползвани от състава на съда), сървърното помещение с компютърна техника, складово помещение (съхраняващо канцеларски материали и копирна хартия), както и помещенията (килии) за арестанти.
Във връзка с отправено питане относно вида на ремонта, с писмо изх. рег.  № 2801-00733/13.01.2021 г. главният архитект на община Ямбол е определил, че видовете строителни работи за ремонт на канализацията имат характер на „основен ремонт“ по  смисъла на § 5, т. 42 от Допълнителните разпоредби на ЗУТ. За извършването на „основен ремонт“ на канализационната инсталация е необходимо да се представи инвестиционен проект в община Ямбол за одобряване и издаване на разрешение за строеж.
Прогнозната стойност за възлагане на услуга с предмет: „Изготвяне на технически проект за ремонт на канализационната система, отвеждаща дъждовната вода от покривното пространство на Окръжен съд – Ямбол“ е посочена в размер на 1 000 лева с ДДС от Окръжен съд – Ямбол. 
Разходът за възлагане на услугата се отнася към § 51-00 „Основен ремонт на ДМА“, за сметка на „Неразпределения резерв за проектиране и основен ремонт на сгради“, предвид обхвата на § 51-00 „Основен ремонт на ДМА“ според единния бюджетен класификатор, включващ разходи за проектиране, строителство, инженеринг и други съпътстващи дейности.

1.3. ВКЛЮЧВА  в Инвестиционната програма на ВСС за 2021 г. обект: „Изготвяне на технически проект за ремонт на канализационната система, отвеждаща дъждовната вода от покривното пространство на Окръжен съд – Ямбол“, със сметна стойност в размер на 1 000 /хиляда/ лева с ДДС.

1.4. ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ на органите на съдебната власт за 2021 г. да отрази промяната по т. 1.3.

1.5. ИЗПРАЩА решението по т. 1.2 на комисия „Бюджет и финанси“ към Пленума на Висшия съдебен съвет, за корекция на бюджета на Окръжен съд – Ямбол, а по т. 1.3 и 1.4, за сведение.

1.6. ПРЕДЛАГА на Пленума на Висшия съдебен съвет да приеме следното решение:

УПЪЛНОМОЩАВА представляващия Висшия съдебен съвет, в качеството му на възложител по ЗУТ, да преупълномощи административния ръководител на Окръжен съд – Ямбол, да представлява ВСС, пред съответните държавни и общински органи, експлоатационните дружества, като подава заявления, получава документи, съгласува документация и сключва договори за присъединяване към техническата инфраструктура, договори с експлоатационните дружества, и др. във връзка с изпълнение на основен ремонт на канализационната система, отвеждаща дъждовната вода от покривното пространство на съда.

1.7. ВНАСЯ предложението като редовна точка в следващо редовно заседание на Пленума на ВСС.

2.ОТНОСНО: Решение по т. 5.2 от протокол № 26 от заседание на Комисия „Управление на собствеността“, проведено на 17.09.2020 г., писмо вх. № ВСС-12968/02.02.2021 г. на Министъра на правосъдието и писмо вх. № ВСС-3759/18.02.2021 г. на Главен секретар на Министерство на правосъдието 
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

Г-н Стефан Гроздев направи предложение предложения проект на решение да бъде приет до т. 3, като след постъпване на изисканата информация от Министерство на правосъдието, същата в нейната цялост да бъде докладвана на Пленума на Висшия съдебен съвет.
Г-жа Олга Керелска направи предложение дирекция „Управление на собствеността на съдебната власт“ да докладва периодично /на 15 дни/ за движението на документооборота по преписката.
След проведено обсъждане решението беше прието единодушно,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	2.1.ПРИЕМА доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
	2.2.ПРИЕМА за сведение писмо вх. № ВСС-12968/02.02.2021 г. на Министъра на правосъдието и писмо вх. № ВСС-3759/18.02.2021 г. на главен секретар на Министерство на правосъдието.
	2.3.ПРИЕМА за необходимо и целесъобразно  отново да бъде поискана от Министерство на правосъдието подробна информация за статута на съществуващите сгради в ПИ с ИН 10135.3516.147, предложен за строителство на Съдебна палата в гр. Варна, предоставени в управление на ДП „Фонд затворно дело“, които не са описани в писмо вх. № ВСС-12968/02.02.2021 г. и да се изрази становище с възражение по предоставения проект за обект: „Изменение на Подробен устройствен план – план за регулация и застрояване (ПУП-ПРЗ) за УПИ XXVIII-147  „за обществено и делово обслужване“ (предходен УПИ  I-451, ПИ с идентификатор 10135.3516.147), кв. 27 по плана на 26 м.р., гр. Варна, община Варна“.

	2.4. ВЪЗЛАГА на дирекция „Управление на собствеността на съдебната власт“, в изпълнение на решението по т. 2.3., да подготви писма до Министерство на правосъдието, както и да докладва на Комисия „Управление на собствеността на съдебната власт“ за движението на преписката периодично (на 15 дни). 

-	Текущи ремонти:

3.ОТНОСНО: Писма от административния ръководител на Окръжен съд – Добрич, с вх. № ВСС-13345/17.02.2021 г. и вх. № ВСС-13345/05.03.2021 г., за осигуряването на средства за доставка и монтаж на нов водогреен котел и демонтаж на стар в сградата на съда.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          3.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

          3.2.ПРИЕМА за целесъобразно и икономически обосновано извършването на ремонт на отоплителната инсталация в частта доставка на нов котел, демонтаж на стар, монтаж на нов котел и въвеждането му в експлоатация в сградата на Окръжен съд – Добрич. Икономически най-изгодна оферта за доставка на нов водогреен котел за нуждите на отоплителната инсталация в сградата на съда е на стойност 19 812,00 лв. без ДДС или 23 774,40 лв. с ДДС. Икономически най-изгодна оферта за демонтаж на стария и монтаж, и въвеждане в експлоатация на нов водогреен котел за нуждите на отоплителната инсталация в сградата на съда е на стойност 15 795,00 лв. без ДДС без ДДС или 18 954,00 лв. с ДДС. 
	
	Мотиви:  С оглед на зачестилите аварии на отоплителната инсталация в сградата на Окръжен съд - Добрич, пряко свързани с експлоатационното състояние на котела в периода на отоплителен сезон 2020г./2021г. и изпълнение на дейности по отстраняването им, са пряко свързани със спазването на нормативната уредба, касаеща нормалната и безопасна работа на съоръжения с повишена опасност (СПО), техния технически надзор, ремонт и профилактика, гарантиращи предоставяне на нормални и безопасни условия на труд. 
Изпълнението на ремонта е наложително и в тази връзка е неотложен по смисъла на § 1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата). 
  
Справка за отпуснатите средства на Окръжен съд – Добрич
за периода 2016 г. – 2020 г.

година	Корекция на бюджета на ОСВ за извършване на текущ ремонт	Вид на текущия ремонт	
2016	4370,00лв.	за текущ ремонт за преустройство на 2 помещения	
2017	9223,00лв.

2353,00лв.	за частичен ремонт на покрива на сградата на съда 
за текущ ремонт на разпределително табло и главно ел. табло	
2018	103 070,00лв.
5378,00лв.	за ремонт на санитарни възли.
за неотложни ремонтни дейности в сградата на съда	
2019	92383,00лв.

3797,00лв.	неусвоени целево отпуснати средства за ремонт на санитарни възли
за авариен ремонт на отоплителната инсталация	
2020

2021	2148,00лв.

3140,00лв.	за авариен ремонт на котел от отоплителна инсталация
за авариен ремонт на котел от отоплителна инсталация	

3.3. ПРЕДЛАГА на Комисия „Бюджет и финанси“ към Пленума на Висшия съдебен съвет да бъдат осигурени финансови средства по § 52-03 общо в размер на 42 728,40 лв. с ДДС представляващи сбора от 23 774,40 лв. с ДДС за доставка на нов водогреен котел и 18 954,00 лв. с ДДС за демонтаж на стар котел, монтаж на нов и въвеждането му в експлоатация в сградата на Окръжен съд – Добрич. 
3.4. ИЗПРАЩА решението на Комисия „Бюджет и финанси“ към Пленума на Висш съдебен съвет, по компетентност и на административния ръководител на Окръжен съд – Добрич, за сведение и изпълнение.

- Управление на собствеността

4.ОТНОСНО: Проект на решение за упълномощаване на представляващия Висшия съдебен съвет да изрази становище на основание чл. 17, ал. 1 от ЗДС до министъра на регионалното развитие и благоустройството за имот, находящ се в гр. Ямбол, ул. „Търговска“ № 11, с отпаднала необходимост за ВСС.
Приложение: Доклад от Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада от Цецка Трендафилова – старши експерт - икономист в отдел „Управление на собствеността“, дирекция „Управление на собствеността на съдебната власт”
4.2. ПРЕДЛАГА на Пленума на Висшия съдебен съвет да приеме следното решение:
1. ПРИЕМА, че недвижимият имот – публична държавна собственост, намиращ се в гр. Ямбол, ул. „Търговска“ № 11,  предоставен за управление на Висшия съдебен съвет за нуждите на Окръжна прокуратура - Ямбол е с отпаднала необходимост за Висшия съдебен съвет. 
2.  УПЪЛНОМОЩАВА представляващия Висши съдебен съвет да изрази становище на основание чл. 17, ал.1 от Закона за държавната собственост до  министъра на регионалното развитие и благоустройство, относно отнемане на имот – публична държавна собственост, намиращ се в гр. Ямбол, ул. „Търговска“ № 11, представляващ трети етаж от административна сграда с идентификатор 87374.537.154.2.3 със застроена площ 387,14 кв.м., актувана с АДС № 3764/20.09.2018 г., поради отпаднала необходимост за Висшия съдебен съвет.
4.3. ВНАСЯ предложението като редовна точка в следващото редовно заседание на Пленума на Висшия съдебен съвет.

5.ОТНОСНО: Проект на решение за разпределение ползването на помещения в административна сграда в гр. Балчик, ул. „Стара планина“ № 2.
Приложение: Доклад от Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт и във връзка с писмо рег. № ВСС – 489/17/25.02.2021г. от административния ръководител на Районен съд – Балчик с приложен проект на споразумение, съгласуван с административния ръководител на Окръжна прокуратура – Добрич, с което се предоставя цялостно разпределение на ползването на помещенията в недвижим имот – административна сграда в гр. гр. Балчик, ул. „Стара планина“ № 2 между органите на съдебната власт.

5.1.ПРЕДЛАГА на Пленума на Висшия съдебен съвет да вземе следното решение:

I. РАЗПРЕДЕЛЯ ползването на помещенията в административната сграда в гр. Балчик, ул. „Стара планина“ № 2, както следва:

За нуждите на Районен съд - Балчик:

Първи етаж

Стая № 101 – съдебна зала 1;
Стая № 102 – призовкар и за работник, поддръжка сгради, той и огняр; 
Стая № 104 – съдия по вписванията ;
Стая № 105 – държавен съдебен изпълнител ;
Стая № 106 – котелно;
Стая № 107 – домакин, той и чистач;
Стая № 108 – стая за медиация и съдебната сграда, адаптирана за изслушване на деца;
Стая № 109 – стая за адвокати;
Стая № 110 – зала за публични продани на ДСИ и ЧСИ;
Стая № 113 – склад за работник, поддръжка сгради, той и огняр;
Стая № 114 – съдебно деловодство – гражданско и наказателно и регистратура;
Стая № 115 – съдебно деловодство – съдебно изпълнителна служба и Бюро съдимост.

Втори етаж
Стая № 201а – съдебна зала 2;
Стая № 201б – съдебна зала 3;
Стая № 210  - регистратура класифицирана информация;
Стая № 211 – стая за веществени доказателства;
Стая № 212 – конферентна зала;
Стая № 213 – главен счетоводител;
Стая № 214 – административен секретар;
Санитарно помещение 1

Трети етаж
Стая № 301 - сървърно помещение;
Стая № 301а – архив - граждански дела;
Стая № 302 – районен съдия;
Стая № 303 – административен ръководител;
Стая № 304 - зам.-административен ръководител;
Стая № 305 - котелно;
Стая № 306 – склад канцеларски и др. материали;
Стая № 307 – стая за отдих и хранене;
Стая № 308 – учрежденски архив;
Стая № 309 – архив СИС;
Стая № 310 – архив - наказателни дела; 
Стая № 311 – склад;
Стая № 312 – съдебни секретари;
Стая № 313 – системен администратор;
Стая № 314 – районен съдия;
Санитарно помещение за мъже и санитарно помещение за жени

Административна сграда № 2
Склад резервни части и други материали, свързани със служебен автомобила на съда

За Окръжна прокуратура – Добрич - за нуждите на Териториално отделение – Балчик към Районна прокуратура -  Добрич

Втори етаж
Стая № 202 – прокурор;
Стая № 203 – прокурор;
Стая № 204 – прокурор;
Стая № 205 – котелно и комуникационно оборудване;
Стая № 206 – стая за веществени доказателства;
Стая № 207 – архив;
Стая № 208 – деловодство;  
Стая № 209 – деловодство; 
Санитарно помещение 2 

Забележка:

За изпълнение на функциите на Служба по вписванията – Балчик при Агенция по вписванията, ще се ползват следните помещения:
Стая № 103 – деловодство;
Стая № 111 – архив;
Стая № 112 – архив.

За изпълнение на функциите на ОЗ“Охрана – Балчик“ при ГД „Охрана“, ще се ползва:
Стая № 116 – съдебна охрана.

За съвместно ползване от Районен съд – Балчик, Служба по вписванията – Балчик и ОЗ Охрана – Балчик ще се ползва:

Първи етаж:
Санитарно помещение 2;
Коридор 1;
Коридор 2.

За съвместно ползване от Районен съд – Балчик, Окръжна прокуратура – Добрич - за нуждите на Териториално отделение – Балчик към Районна прокуратура -  Добрич, Служба по вписванията – Балчик и ОЗ Охрана – Балчик ще се ползва:

Първи етаж:
Фоайе.

За съвместно ползване от Районен съд – Балчик и Окръжна прокуратура – Добрич - за нуждите на Териториално отделение – Балчик към Районна прокуратура -  Добрич ще се ползва:

Втори етаж:

Фоайе;
Коридор 1;
Коридор 2.

	II. ОТМЕНЯ решение по  т. 57 от протокол № 27/05.11.2020 г. на Пленума на ВСС.
III. ИЗПРАЩА решението по т. I на административния ръководител на Районен съд - Балчик, за сведение и на Главния прокурор на Република България, на разпореждане. 
5.2. ВНАСЯ предложението като редовна точка в следващото редовно заседание на Пленума на Висшия съдебен съвет. 

6.ОТНОСНО: Изпълнение на решение по т. 6.2. от протокол № 23/29.07.2020 г. на Комисия „Управление на собствеността“ към Пленума на ВСС, за упълномощаване на представляващия ВСС да сключи тристранно споразумение – предварителен договор за покупко-продажба на недвижим в гр. Златоград.
Приложение: Доклад от Стоян Димитров – старши експерт – юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада от Стоян Димитров – старши експерт - юрист в отдел „Управление на собствеността“, дирекция „Управление на собствеността на съдебната власт”, към администрацията на Висшия съдебен съвет.
6.2. ВЪЗЛАГА на дирекция „Управление на собствеността на съдебната власт“ да отправи запитване до Областния управител на област Смолян относно прилагане на законовата хипотеза на чл. 15, ал. 3 от Закона за устройство на територията във връзка с придобиване на недвижим имот с площ от 119 кв.м., представляващ част от поземлен имот с ИН 31111.35.110 по КККР на гр. Златоград, находящ се в гр. Златоград, за нуждите на Районен съд – Златоград, с финансов ресурс на Областна администрация гр. Смолян, чрез подписване на тристранно споразумение – предварителен договор за покупко-продажба между „Съни маркет“ ЕООД, областен управител на област Смолян и Висш съдебен съвет.
6.3. ИЗПРАЩА решението на административния ръководител на Районен съд – Златоград,  за сведение.

7.ОТНОСНО: Проект на решение за упълномощаване на представляващия Висшия съдебен съвет /ВСС/ да подпише Анекс към договор за безвъзмездно учредяване право на строеж по чл.37, ал. 6, т.1 от Закона за общинската собственост вписан в дв. вх. рег. № 10530 на 03.11.2016 г., акт № 70, том 34 в Служба по вписванията – гр. Пазарджик.   
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“ и Стоян Димитров – старши експерт – юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада на инж. Минчо Стаев – главен експерт в отдел „Инвестиции и строителство“, и Стоян Димитров - старши експерт – юрист в отдел „Управление на собствеността“, дирекция „Управление на собствеността на съдебната власт“.

7.2. ПРЕДЛАГА на Пленума на Висшия съдебен съвет да приеме следното решение: 

УПЪЛНОМОЩАВА представляващия Висшия съдебен съвет да подпише Анекс към Договор от 24.10.2016 г. за безвъзмездно учредяване право на строеж по чл. 37, ал. 6, т. 1 от Закона за общинската собственост, вписан в дв. вх. рег. № 10530 на 03.11.2016 г., акт № 70, том 34 в Служба по вписванията – гр. Пазарджик, сключен между Община Пазарджик и Висшия съдебен съвет, във връзка с реализиране на инвестиционните намерения на ВСС за обект: „Нова съдебна сграда за нуждите на Административен съд - Пазарджик, Окръжна прокуратура - Пазарджик, Районна прокуратура - Пазарджик в ПИ 55155.501.1263, съставляващ УПИ IX - за административни услуги, кв.189 по плана на гр. Пазарджик“.
7.3. ВНАСЯ предложението като редовна точка в следващото редовно заседание на Пленума на Висшия съдебен съвет. 

ЗАМЕСТНИК- ПРЕДСЕДАТЕЛ 
НА КОМИСИЯ „УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ